Oʻzbekiston Respublikasining Jinoyat, Jinoyat-protsessual va Maʼmuriy javobgarlik toʻgʻrisidagi kodekslariga oʻzgartish va qoʻshimchalar kiritish haqida
(code, 2018-10-22)

“126-modda. Koʻzgusimon va (yoki) tusi oʻzgartirilgan (qoraytirilgan) oynali, shuningdek tevarak-atrofni koʻrishni cheklaydigan qoplamali transport vositalaridan foydalanish”;
birinchi qismining dispozitsiyasi quyidagi tahrirda bayon etilsin: “Texnik reglamentga muvofiq boʻlmagan koʻzgusimon va (yoki) tusi oʻzgartirilgan (qoraytirilgan) oynali transport vositalaridan, xuddi shuningdek haydovchining oʻrnidan tevarak-atrofni koʻrishni cheklaydigan qoʻshimcha narsalar oʻrnatilgan yoki qoplamalar surtilgan transport vositalaridan foydalanish”; 4) 152-moddaning birinchi qismidagi “davlat standartlari” degan soʻzlar “texnik reglamentlari yoki davlat standartlari” degan soʻzlar bilan almashtirilsin; 5) 153-moddaning nomidagi va dispozitsiyasidagi “tarmoq” degan soʻz chiqarib tashlansin; 6) 173-moddaning nomidagi va dispozitsiyasidagi “Standart talablariga yoki texnik shartlarga” degan soʻzlar “Texnik reglamentlarga” degan soʻzlar bilan almashtirilsin; 7) 212-modda: nomi quyidagi tahrirda bayon etilsin:

“212-modda. Texnik reglamentlarga yoki standartlarning majburiy talablariga rioya etmaslik”;
birinchi qismining dispozitsiyasi quyidagi tahrirda bayon etilsin: “Xoʻjalik faoliyati subyektlarining texnik reglamentlarga yoki standartlarning majburiy talablariga rioya etmasligi”; uchinchi qismining dispozitsiyasidagi “standartlarning majburiy talablariga” degan soʻzlar “texnik reglamentlarga yoki standartlarning majburiy talablariga” degan soʻzlar bilan almashtirilsin; 8) 214-modda: nomi quyidagi tahrirda bayon etilsin:

“214-modda. Majburiy sertifikatlashtirish qoidalarini buzish”;
birinchi qismining dispozitsiyasi quyidagi tahrirda bayon etilsin: “Tayyorlovchilarning (tadbirkorlarning), sertifikatlashtirish organlarining va akkreditatsiya qilingan sinov laboratoriyalarining (markazlarining) mahsulotni (ishlarni, xizmatlarni) majburiy sertifikatlashtirish qoidalarini buzishi”; 9) 2191-modda quyidagi tahrirda bayon etilsin:

“2191-modda. Rangli metallarni, ularning parchalari va rezgi-chiqitlarini, shuningdek qora metall parchalari va rezgi-chiqitlarini tayyorlash, olish, ulardan foydalanish hamda ularni sotish qoidalarini buzish
Qimmatbaho metallar sirasiga kirmaydigan rangli metallarni, ularning parchalari va rezgi-chiqitlarini, shuningdek qora metall parchalari va rezgi-chiqitlarini tayyorlash, olish, ulardan foydalanish hamda ularni sotish qoidalarini buzish, — rangli metallarni, ularning parchalari va rezgi-chiqitlarini, shuningdek qora metall parchalari va rezgi-chiqitlarini musodara qilib, fuqarolarga eng kam ish haqining oʻn baravaridan oʻn besh baravarigacha, mansabdor shaxslarga esa — oʻn besh baravaridan ellik baravarigacha miqdorda jarima solishga sabab boʻladi”; 10) 261-moddaning birinchi qismidagi “74-moddasining birinchi va uchinchi qismlarida” degan soʻzlar “74-moddasining birinchi, uchinchi, toʻrtinchi va beshinchi qismlarida” degan soʻzlar bilan almashtirilsin; 11) 265-modda: birinchi qismidagi “Standartlashtirish, metrologiya va sertifikatlashtirish sohasidagi qoidalarga rioya qilinishi ustidan” degan soʻzlar “Texnik reglamentlarga, standartlashtirish, metrologiya va sertifikatlashtirish sohasidagi qoidalarga rioya qilinishi ustidan” degan soʻzlar bilan almashtirilsin: ikkinchi qismining: birinchi xatboshisidagi “standartlashtirish, metrologiya va sertifikatlashtirish sohasidagi qoidalarga rioya qilinishi ustidan” degan soʻzlar “texnik reglamentlarga, standartlashtirish, metrologiya va sertifikatlashtirish sohasidagi qoidalarga rioya qilinishi ustidan” degan soʻzlar bilan almashtirilsin; ikkinchi va uchinchi xatboshilaridagi “standartlar” degan soʻz “texnik reglamentlar, standartlar” degan soʻzlar bilan almashtirilsin; 12) 3243-modda birinchi qismining oʻzbekcha matnidagi “bir oy” degan soʻzlar “ikki oy” degan soʻzlar bilan almashtirilsin. 4-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin; ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 5-modda. Ushbu Qonun rasmiy eʼlon qilingan kundan eʼtiboran kuchga kiradi. Ushbu Qonun 3-moddasining 3 — 8, va 11-bandlari ushbu Qonun kuchga kirgan kundan eʼtiboran uch oy oʻtgach amalga kiritiladi.